51/2021

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli aliðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir J-kk-nf S-kk-nf og O-kvk-nf M-kvk-nf A-kvk-nf og H-kvk-nf B-kvk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 27. janúar 2021, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 27. janúar 2021 í málinu nr. R[…]/2021 þar sem varnaraðila var gert að sæta gæsluvarðhaldi til föstudagsins 29. janúar 2021 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess að hinn kærði úrskurður verði felldur úr gildi.

Niðurstaða

4 Lögreglan hefur til rannsóknar ætluð brot varnaraðila gegn 218. gr. b, 217. gr., 233. gr. og 233. gr. b almennra hegningarlaga nr. 19/1940, auk 98. og 99. gr. barnaverndarlaga nr. 80/2002. Er á því byggt að rökstuddur grunur sé fyrir hendi um heimilisofbeldi og hótanir varnaraðila gagnvart sambýliskonu sinni og dóttur hennar. Rannsóknin byggir meðal annars á tilkynningu barnaverndaryfirvalda 26. janúar 2021 en þar kemur fram að dóttirin hafi upplýst barnaverndaryfirvöld um ofbeldi og hótanir varnaraðila.

5 Krafa lögreglu um gæsluvarðhald varnaraðila er annars vegar reist á því að rannsóknarhagsmunir krefjist þess þar sem varnaraðili kunni að torvelda rannsókn málsins með því að hafa áhrif á framburð sambýliskonu hans og dóttur hennar, sbr. alið 1. mgr. 95. gr. laga nr. 88/2008. Sambýliskona varnaraðila hefur þegar gefið skýrslu hjá lögreglu sem liggur frammi í málinu en fyrirhugað er að taka skýrslu af dóttur hennar í Barnahúsi áður en gæsluvarðhaldsúrskurðurinn rennur út. Fyrir Landsrétti hefur nú verið lagt fram endurrit af skýrslu sem tekin var af varnaraðila hjá lögreglu. Þá er krafa lögreglu einnig reist á því að rökstuddur grunur sé fyrir hendi um að varnaraðili hafi í verulegum atriðum rofið skilyrði þau sem honum hafi verið sett í skilorðsbundnum dómi héraðsdóms Suðurlands […] 2019, sbr. clið 1. mgr. 95. gr. laga nr. 88/2008.

6 Varnaraðili var með dómi Héraðsdóms Suðurlands […] 2017 dæmdur í fjögurra mánaða fangelsi, skilorðsbundið í tvö ár, fyrir líkamsárás gegn þáverandi sambýliskonu sinni og brot gegn nálgunarbanni. Með dómi sama dómstóls […]2019 var varnaraðili dæmdur fyrir 96 brot gegn nálgunarbanni gagnvart sömu konu og var fyrri skilorðsdómurinn dæmdur upp og varnaraðila gert að sæta sex mánaða fangelsi skilorðsbundið í tvö ár.

7 Í rannsóknargögnum sem liggja fyrir í málinu kemur fram að sambýliskona varnaraðila og dóttir hennar hafi borið um að varnaraðili hafi haft í hótunum við þær og beitt þær ofbeldi. Með vísan til þeirra gagna verður fallist á það með sóknaraðila að fyrir hendi sé rökstuddur grunur um refsiverð brot af hálfu varnaraðila gagnvart þeim sem varðað geta fangelsisrefsingu. Þegar horft er til sakaferils varnaraðila, þess að um er að ræða ætluð brot gegn nákomnum, og þess að gæsluvarðhaldskröfunni er markaður skammur tími og að hún er einkum gerð í því skyni að unnt verði að taka skýrslu af barninu í Barnahúsi, verður fallist á að rannsóknarhagmunir krefjist þess að varnaraðili sæti gæsluvarðhaldi til föstudagsins 29. janúar 2021 klukkan 16 á grundvelli aliðar 1. mgr. 95. gr. laga nr. 88/2008. Verður hinn kærði úrskurður því staðfestur.

Úrskurðarorð:

Hinn kærði úrskurður er staðfestur.